# Alánok

### A Wikipédiából, a szabad lexikonból.

Az alánok iráni nyelvű ókori, illetve középkori nép tagjai voltak, akik a mai Dél-Oroszország és a Kazár birodalom területén éltek.

## [szerkesztés] Eredetük

Az alánok feltételezett szállásterülete az 1. évszázad körül

Az alánok feltehetően a szarmata törzsszövetség tagjai voltak. Első önálló államuk valószínűleg Közép-Ázsiában alakult ki. A 3. századból származó kínai források szerint Kang-kü, azaz a mai Kirgizisztán területén, a Szir-Darja középső folyásától északra található Csu folyó mentén volt az alan-liao nép (阿蘭聊) királysága. Országukat a 350-ben bekövetkezett hun támadás söpörte el, ami elől egy részük a Volgán túlra, a Kaukázus északi részéhez vándorolt. Az alán kultúra ezután a Fekete-tenger északi részére és a Kaukázus központi előterére, a mai Észak-Oszétia (Északoszét-Alán Köztársaság) területére terjedt ki. Egy részük azonban az újabb hun támadások miatt innen is tovább vándorolt nyugat felé.

## [szerkesztés] Alán vándorlások Európában és Afrikában

- Kárpát-medence, Pannonia, 390 körül
- Gallia a vandálokkal szövetségben, 400 körül
- Hispania, 410 körül
- Észak-Afrika, 430 körül

## [szerkesztés] Alánia

Az alánok vándorlásai a Volgától Észak-Afrikáig, a 4-5. században
Piros nyíl: vándorlás, narancssárga nyíl: kalandozások, sárga területek: alán csoportok letelepedése

A Kaukázus vidékén élő alánok a 7-10. század között a Kazár Birodalom kötelékébe tartoztak, de úgy hogy megőrizték belső önállóságukat. Országukat Alániának hívták. Ismerték a kereszténységet, mivel a történelmi források szerint bizánci térítő papok már a 6-7. században eljutottak Alániába. A magyarok valószínűleg akkor érkeztek Levédiába, az alánok szomszédságába, amikor azok a kazárok és bolgárok fennhatósága alá tartoztak. (A szoros kapcsolatra utal a Hunor és Magor monda elbeszélése Dula alán király leányainak elrablásáról, akikben a monda alapján a magyar uralkodók ősanyjait is tisztelhetjük.) Miután a 9. században a Kazár Birodalom meggyengült, az alánok visszanyerték politikai önállóságukat és a 10-11. században erős alán királyság alakult ki. A 10. századtól keresztény templomok jelentek meg, majd önálló alán érsekség is létrejött.

## [szerkesztés] Életmód és szokások

Az alánokat a szakirodalomban egyesek nomádokként (félnomád) említik, mások szerint földműveléssel foglalkoztak. Temetkezési szokásaikban animisztikus képzetek tükröződtek, azaz minden tárgynak lelket képzeltek, istenként tisztelték a Napot és a tüzet. Az oszét nyelvben a mai napig megmaradtak ezeknek a jelenségeknek a kultikus nevei is. A Nap megkülönböztetett szerepére utalnak az ún. Nap-amulettek és a fémtükrök, amelyek hátoldalát napszimbólumokkal díszítették.

| Ez a történelmi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

(…a szócikk további része lefordítandó…)
A lap eredeti címe "http://hu.wikipedia.org../../../a/l/%C3%A1/Al%C3%A1nok.html"

Kategóriák: Csonkok (történelem) | Csonkok 2006 júliusából | Lefordítandó lapok | Ókori népek | Történelmi népek | A magyarok története az államalapításig

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Català
- Česky
- Deutsch
- Esperanto
- Español
- Suomi
- Français
- Galego
- עברית
- Italiano
- 日本語
- Nederlands
- Norsk (bokmål)
- Português
- Română
- Русский
- Svenska
- Українська
- 中文